[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "Jo\u0303ela\u0308htme Lauluso\u0303brad ta\u0308histasid 15. aastapa\u0308eva pidukontserdiga, mis ei unune niipea. Raadiomaja ukse eest 14 minuti autoso\u0303idu kaugusel asuvas Loo koolis toimus Eesti lipu pa\u0308eva eelo\u0303htul kontsert, millega Jo\u0303ela\u0308htme Lauluso\u0303brad tervitasid 15 kooslauldud aastat, kirjutab Marge-Ly Rooka\u0308a\u0308r kontserdielamuses."}, {"text_idx": "#000008", "text": "Kui juubelilaulupidu \"Minu arm\" u\u0308letas reaalselt ja mentaalselt ko\u0303ik piirid \u2013 ei mahtunud ko\u0303ik soovijad kaare alla laulma ega kuulajad lauluva\u0308ljakulegi \u2013 siis pa\u0308rast vaibuvat pidupohmelli torkis meeli ebameeldiv kipitus. Mis saab laulupeost edasi? Kui palju ko\u0303rgemale suudab laulupidu enam kasvada? Ja vo\u0303ta na\u0308pust \u2013 kaheks aastaks planeedile saadetud pandeemia sundis ka koorimuusikalaeva vo\u0303tma hoopis teist kurssi."}, {"text_idx": "#000010", "text": "To\u0303epoolest, uuesti harjumust kord na\u0308dalas vo\u0303i paar korda kuus kooriproovis ka\u0308ima hakata, on va\u0308ga keeruline tekitada. Kooride ja orkestrite to\u0308o\u0308korraldust ja sisu muutis pandeemia palju ning ametlikud kahjukokkuvo\u0303tted selguvad su\u0308gisel, kui Eesti Kooriu\u0308hing vastavasisulise ku\u0308sitluse tulemused kokku arvab."}, {"text_idx": "#000011", "text": "Seda enam on su\u0308damel ro\u0303o\u0303mus, kui elluja\u0308a\u0308nud kollektiivid praegu, pandeemiaja\u0308rgse esimese lauluhooaja lo\u0303petuseks imeilusaid ja kunstiliselt sisukaid lo\u0303ppakorde annavad. Olgu ko\u0303igi eeskujuks toodud segakoor Jo\u0303ela\u0308htme Lauluso\u0303brad, kelle koduses o\u0303hkkonnas toimunud su\u0308nnipa\u0308evakontserdil ko\u0303lasid ko\u0303rvuti nii esiettekanne kui ka laulupeo kuldrepertuaar."}, {"text_idx": "#000012", "text": "Nii puhast ja siirast muusikast ro\u0303o\u0303mu saamist ja kirgast u\u0308hist kokkulaulmist pole kontserdisaalis kohanud juba jupimat aega ning tuleb tunnustada nii lauljate su\u0308dikust, kunstiliste juhtide repertuaarivalikut kui ka koori vokaalset ilu, samuti ansamblitunnetust kontsertmeister Tiina Renseriga. Turvaliste Gustav Ernesaksa, Pa\u0308rt Uusbergi ja Kadri Hundi teoste ko\u0303rval oli kontserdiprogrammi maitsekalt pikitud popmuusikavirelustega palu (Rein Rannap, Stig Ra\u0308sta) ja isamaalisi poeeme (Siiri Sisask, Peep Sarapik)."}, {"text_idx": "#000013", "text": "Koori peadirigent Mait Ma\u0308nnikule istub muusikaliste fraasidega nokitsemine, tekstiga to\u0308o\u0308tamine ja va\u0308ikeste detailide kallal pusimine. Tema juhatatud laulud on lainjate kaartega ja va\u0308ga emotsionaalselt esitatud. Mait nakatab oma koori, innustab ja kaasab. Merike Toro vo\u0303tab koori oma kogenud ka\u0308te vahele ja laseb vokaalil lihtsalt heliseda. Ja vokaalset materjali jagub! Ha\u0308a\u0308leseadja maitsekas sekkumine paitab ko\u0303rvu ning vokaal on u\u0308htlane, toetatud. Lavalt peegeldus publikusse loomulik musitseerimine, repertuaar oli jo\u0303ukohase raskusastmega."}, {"text_idx": "#000014", "text": "12 punkti saab ka o\u0303htujuhina u\u0308les astunud koorivanem Vilve Klettenberg, kelle u\u0308leskutsele su\u0308gisest koori tegevuses kaasa lu\u0308u\u0308a tundsin isegi kiusatust ja\u0308rele anda. Va\u0308ga u\u0308lev ja kaasahaarav muusikao\u0303htu oli."}, {"text_idx": "#000015", "text": "Jo\u0303ela\u0308htme vald on Tallinna ku\u0308lje all, valla piirid jooksevad Soome lahe ja Pirita jo\u0303ega, Rae, Kuusalu, Anija ja Raasiku vallaga. Vallas on mitu uudistamisobjekti, na\u0308iteks kanamuna skulptuur (kunagise linnuvabriku su\u0308mbolina postamendile pu\u0308stitatud hiigelkanamuna), mille 1970. aastate lo\u0303pus valmistas ARS (ehte- ja metallikunstnik Leida Ilo). Elanike arv vallas on tasahiljukeses to\u0303usutrendis ja ka segakoori tegevusega on liitunud valda elama asunud inimesed."}, {"text_idx": "#000016", "text": "To\u0303mbekeskuste ko\u0303rval on aina olulisemaks muutumas kohalik kultuuripind. Maakonnakeskused, koolid ja kultuurimajad kannavad praegu suurt kaasvastutust ja\u0308rgmise u\u0308ldlaulupeo toimimise ees. Kui suudetakse toetada ja hoida va\u0308iksemaid kogukonnakoore, lauluansambleid ja orkestreid, ei ole vo\u0303imatu, et kadude kiuste peame ja\u0308rgmise, 2025. aastal toimuva laulupeo veel lahkema kaarega, kui tegime seda eelmisel korral."}, {"text_idx": "#000017", "text": "Suured asjad su\u0308nnivad va\u0308ikestest, o\u0308eldakse. Jo\u0303ela\u0308htme Lauluso\u0303prade 15. su\u0308nnipa\u0308eva kontsert ta\u0308is muusikalisi o\u0303nnestumisi, elamuslikkust ja lauljate su\u0308damest tulevat ro\u0303o\u0303mu muusikakunsti teenimisest kinnitas, et laulupidude traditsiooni ja\u0308tkumisel on lootust."}, {"text_idx": "#000018", "text": "Hoidkem oma kodukoha koore, u\u0308hinedes on nende jo\u0303ud u\u0308u\u0308ratu."}, {"text_idx": "#000020", "text": "Ukraina to\u0303lkija Katja Novak: so\u0303ja valguses tundub na\u0308iteks na\u0308okreemi kasutamine nii rumal"}, {"text_idx": "#000021", "text": "Iseseisvuspa\u0308eva ta\u0308htsu\u0308ndmused jo\u0303uavad kodudesse ERR-i kanalite vahendusel"}, {"text_idx": "#000022", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000025", "text": "Pa\u0308rnus avati Jaan Rieti pere lastefotode na\u0308itus \"Meil aiaa\u0308a\u0308rne ta\u0308navas\""}, {"text_idx": "#000026", "text": "Na\u0308itus \"Robokoo\" peab dialoogi pa\u0308ris- ja virtuaalmaailma vahel"}, {"text_idx": "#000029", "text": "Otseu\u0308lekanne tulemas: seminar \"Laps kirjanduses\" keskendub ta\u0308navu lasteraamatukogudele"}, {"text_idx": "#000032", "text": "Muusika- ja teatriakadeemias saab hoo sisse uus kontserdisari \"Klaverikunst\""}, {"text_idx": "#000033", "text": "Anthony Horowitz: ma usun kirjutamise ja kirjanduse jo\u0303udu"}, {"text_idx": "#000035", "text": "Ekspertkomisjon na\u0308eb Estonia juurdeehitusele kolme vo\u0303imalikku varianti"}, {"text_idx": "#000042", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000045", "text": "Haapsalu kultuurikeskuses avati na\u0308itus aulidest"}, {"text_idx": "#000047", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000048", "text": "Edetabel. Aasta parimad albumid 2022"}, {"text_idx": "#000049", "text": "Aasta parimad albumid 2022. Isiklikud edetabelid"}, {"text_idx": "#000050", "text": "U\u0308levaade. Aasta parimad lood 2022"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000055", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]